ཚོགས་འདུའི་སྟེང་ནན་གྱིས་བསྟན་དོན།ཞིང་ཆེན་ཡོངས་ཀྱི་རིམ་པ་སོ་སོའི་ཏང་རྩ་འཛུགས་ཀྱིས་ཏང་གི་ཚོགས་ཆེན་ཐེངས་བཅུ་དགུ་བའི་དགོངས་དོན་ལ་སློབ་སྦྱོང་དང་ལག་ལེན་མཐར་ཕྱིན་བྱས་ཤིང་།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་དེ་མཛུབ་སྟོན་དུ་བཟུང་ནས་མི་གཙོ་བོ་ཡིན་པའི་སྲིད་ཁྲིམས་འདུ་ཤེས་རྒྱུན་འཁྱོངས་བྱས་ཏེ་ཕུགས་བསམ་གྱི་འདུ་ཤེས་གཅིག་བསྡུས་དང་ཏང་གཤིས་སློབ་གསོ།སྒྲིག་སྲོལ་ཁྲིམས་སྲོལ་གྱིས་དབུལ་སྐྱོར་མཁྲེགས་གཏོར་བྱ་བར་ཟུང་འབྲེལ་བྱས་ཤིང་།ཐོན་ལས་འཕེལ་རྒྱས་དང་མི་རིགས་མཐུན་སྒྲིལ་འཕེལ་རྒྱས་སོགས་ལ་སྐུལ་འདེད་བྱས།གཞི་རིམ་ཏང་རྩ་འཛུགས་ཀྱི་འགན་ཁུར་མི་སྣའི་གསབ་སྦྱོང་རྩ་འཛུགས་བྱས་ཤིང་གཞི་རིམ་ཏང་རྩ་འཛུགས་ཀྱི་འཐབ་ཇུས་བཙན་རྫོང་གསར་བསྐྲུན་བྱེད་པ།མང་ཚོགས་ཀྱི་ཞབས་ཞུའི་ནུས་པ་དང་ཆུ་ཚད་མཐོར་འདེགས་སུ་བཏང་།གནད་དོན་གྱི་ཁ་ཕྱོགས་རྒྱུན་འཁྱོངས་དང་གནད་འགག་གི་གོ་རིམ་དམ་འཛིན་བྱས་ནས་ཏང་གི་ཆབ་སྲིད་འཛུགས་བསྐྲུན་འབུར་དུ་ཐོན་པ་དང་སྔར་ལས་གོམ་གང་མདུན་སྤོས་ཀྱིས་ཁྱོན་ཡོངས་ནས་ཏང་གསར་འཛུགས་བྱ་བ་དེ་གཞི་རིམ་དུ་ཡུན་བསྲིངས་སྟེ་རྨང་གཞི་གསུམ་གྱི་འཛུགས་བསྐྲུན་བྱ་བར་སྐུལ་འདེད་ཀྱིས་ན་ནིང་གི་གཞི་རིམ་ཏང་གསར་འཛུགས་བྱ་བའི་རྨང་གཞིའི་སྟེང་ཏང་གི་གཞི་རིམ་གསར་འཛུགས་དམ་འཛིན་བྱས་ཏེ།ཏང་གི་ཏང་སྲིད་རྨང་གཞི་སྔར་ལས་སྲ་བརྟན་དང་སྔར་ལས་འཐུས་ཚང་ཅན་དུ་བཏང་བ་རེད།